open-index/open-wikipedia-markdown huggingface dataset:
סבטיסלב ורקיץ'

**סבטיסלב ורקיץ**' (בסרבית: **Светислав Веркић**; נולד ב-11 ביוני 1981) הוא שחקן כדוריד סרבי המשחק בעמדת השוער בהפועל ראשון לציון ובנבחרת סרביה.

## קריירת מועדונים

השוער הסרבי זכה עם RK יוגוביץ' קאץ' המקומית בגביע צ'לנג' EHF בעונת 2000/2001. לאחר חמש שנים הוא עבר ל-RK וויבודינה איתה רשם השתתפויות בליגת האלופות ובגביע EHF לעונת 2005/2006. עם הכוכב האדום בלגרד הוא זכה באליפות סרביה בשנת 2007. לאחר עונה אחת, הוא עבר למדיירה אנדבול SAD מפורטוגל בשורותיה שיחק שלוש שנים עד שעבר לאופסל IF הנורווגית שם שיחק עונה אחת. לאחר מכן, ורקיץ' עבר ל-HT טאטרן פרשוב מסלובקיה, עימה זכה בדאבל ארבע פעמים ברציפות. בעונת 2015/2016 הוא שיחק עבור קבוצת הבונדסליגה, ThSV אייזנאך, שבה שיחק עונה אחת ובתום אותה עונה נשר איתה לליגת המשנה. הוא חזר לבונדסליגה עונה לאחר מכן, כשחתם לעונה אחת במדי MT מלזונגן. שנה לאחר מכן, הוא חזר לקדנציה נוספת ב-RK וויבודינה, כשהפעם זכה איתה באליפות המדינה בשנים 2018, 2019, 2021 ו-2022 ובגביע המדינה בשנים 2019, 2020 ו-2021. בעונת 2022/2023 הוא שיחק בהפועל אשדוד; את אותה העונה הוא סיים עם תואר גביע המדינה. ב-14 ביוני 2024, הפועל ראשון לציון החתימה את ורקיץ'. הוא זכה באותה העונה באליפות המדינה. ב-12 ביוני 2025, הפועל ראשון לציון האריך את החוזה שלו בשנתיים.

ברמה הבינלאומית, ורקיץ' ייצג את נבחרת סרביה באליפות העולם לשנת 2019.

## תארים
### קבוצתיים
;RK יוגוביץ' קאץ'
* גביע צ'לנג' EHF: 2000/2001

;הכוכב האדום בלגרד
* אליפות סרביה: 2006/2007

;HT טאטרן פרשוב
* אליפות סלובקיה: 2011/2012, 2012/2013, 2013/2014, 2014/2015
* הגביע הסלובקי: 2011/2012, 2012/2013, 2013/2014, 2014/2015

;RK וויבודינה
* אליפות סרביה: 2017/2018, 2018/2019, 2020/2021, 2021/2022
* הגביע הסרבי: 2018/2019, 2019/2020, 2020/2021

;הפועל אשדוד
* גביע המדינה: 2022/2023

;הפועל ראשון לציון
* אליפות ישראל: 2024/2025

## קישורים חיצוניים

## הערות שוליים

קטגוריה:שחקני כדוריד סרבים
קטגוריה:ספורטאים זרים בישראל
קטגוריה:סרבים שנולדו ב-1981
ڡ

**ڡ פא אַפְרִיקָאִית (فاء أفريقيت)** היא אות נוספת באלפבית הערבי המורחב. האות אינה חלק מן האלפבית הערבי הקלאסי, והיא משמשת בכתיבה של שפות אחדות שאימצו את הכתב הערבי אך כוללות עיצורים שאינם קיימים בערבית הקלאסית. בדרך כלל משמשת האות לייצוג העיצור /v/.

## מקור והתפתחות
האות ڡ מבוססת על האות הערבית **[[ف]]** (פא), אשר מייצגת את העיצור /f/. כדי להתאים את הכתב הערבי לצורכי שפות אחרות, נוספו לאות נקודות נוספות, ובמקרה זה שלוש נקודות ריקות מעל גוף האות. תהליך זה דומה ליצירת אותיות נוספות כגון **[[ﭖ|پ]]**, **[[ﭺ|چ]]** ו־**[[گ]]**, שנועדו לייצג עיצורים זרים לערבית הקלאסית.

## הגייה
ברוב השפות שבהן נעשה שימוש באות ڡ, היא מייצגת את העיצור הקולי השפתי־שיני /v/. צליל זה אינו קיים בערבית הקלאסית, ולכן לא נכללה האות באלפבית הערבי המקורי.

## שימוש בשפות שונות
השימוש באות ڡ מתועד בעיקר בשפות שאימצו את הכתב הערבי, כגון פרסית, אורדו ושפות נוספות מדרום ומרכז אסיה. עם זאת, השימוש בה נחשב נדיר יחסית. בפרסית המודרנית, לדוגמה, מקובל לייצג את הצליל /v/ באמצעות האות **[[و]]**, והאות ڡ מופיעה בעיקר בטקסטים ישנים, מחקריים או בהקשרים בלשניים.

## ייצוג דיגיטלי
האות ڡ כלולה בתקן יוניקוד כחלק ממערך האותיות הערביות המורחבות, דבר המאפשר את הצגתה והשימוש בה בסביבות מחשב ובמערכות דיגיטליות. למרות זאת, בשל נדירות השימוש בה, תמיכתה בגופנים ובמערכות שונות אינה תמיד מלאה.

arabic letter dotless feh – '''U+06A1''' 

## מעמד באלפבית הערבי
האות ڡ אינה נחשבת לחלק מן האלפבית הערבי הסטנדרטי, ואינה נלמדת במסגרת לימודי השפה הערבית הקלאסית או המודרנית. היא משמשת כאות עזר בכתיבה של שפות אחרות, או בהקשרים אקדמיים ובלשניים.

## ראו גם
* ف – פא
* ﭖ – פּא
* ﭺ – צ'ים
* گ – גאף

## קישורים חיצוניים

## הערות שוליים

קטגוריה:אותיות בערבית
יונדאי תעשיות כבדות

**יונדאי תעשיות כבדות** (באנגלית: **Hyundai Heavy Industries**) היא חברה דרום קוריאנית לבניית ספינות ולייצור ציוד תעשייתי כבד.

החברה נחשבת לחברת בניית הספינות הגדולה בעולם והמטה הראשי שלה ממוקם בעיר אולסן, דרום קוריאה.

## היסטוריה
החברה נוסדה בשנת 1972 על ידי איש העסקים דרום קוריאני צ'ונג ג'ו-יונג, מייסד קבוצת יונדאי.

החברה נתמכה על ידי ממשלת דרום קוריאה כחלק ממדיניות לפיתוח תעשייה כבדה והרחבת הייצוא מעבר לתעשיות קלות.

בשנת 1974 נמסרה הספינה הראשונה, מכלית הנפט (Atlantic Baron), שנבנתה במספנה של החברה בעיר אולסן.

בשנת 2002 נפרדה החברה מקבוצת יונדאי והוקמה קבוצת Hyundai Heavy Industries Group כחברה עצמאית.

בשנת 2012 זכתה החברה במכרז להקמת אסדות גז ונפט בשווי 600 מיליון דולר בארצות הברית.

בשנת 2013, לקחה חלק במכרז לבחירת חברה שתוכל להקים את פרויקט הגז לוויתן בישראל.

בשנת 2016 ביצעה ארגון מחדש במסגרתו פוצלה פעילותה למספר חברות, כאשר פעילות בניית הספינות והמתקנים התעשייתיים נותרה תחום הליבה.

בשנת 2019 ניסתה לרכוש את חברת Daewoo Shipbuilding & Marine Engineering, אך העסקה בוטלה לאחר התנגדות מצד האיחוד האירופי.

בשנת 2022 ביצעה מיתוג מחדש תחת השם HD Hyundai Heavy Industries.

בשנת 2024, הפכה לחברה הקוריאנית הראשונה שחתמה על הסכם עם פיקוד האספקה של צי ארצות הברית, המאפשר לה להשתתף בפרויקטים של תחזוקה ותיקון כלי שיט של הצי האמריקאי.

בשנת 2025 התמזגה החברה עם חברת HD Hyundai Mipo, במהלך שנועד לחזק את מעמדה כחברת בניית הספינות הגדולה בעולם.

## פעילות החברה
החברה מייצרת מגוון רחב של כלי שיט ותשתיות ימיות ובהם:
* מכליות נפט
* מכליות גז טבעי נוזלי (LNG)
* אוניות מכולה
* אסדות קידוח ימיות
* אוניות מלחמה וצוללות

בנוסף עוסקת החברה בפיתוח מערכות תעשייתיות, מתקנים ימיים וטכנולוגיות אנרגיה.

החברה השתתפה בפרויקטים בתחום החלל וביניהם בניית מערכת השיגור של הטיל הדרום־קוריאני Naro-1 ובהמשך גם את מתקן השיגור של הטיל Nuri (KSLV-II).

## קישורים חיצוניים

* 
* מספנות יונדאי משיקה טכנולוגיה ייחודית להנעת אניות באמצעות רוח, באתר Port2Port
* מספנות יונדאי: הזמנות בשווי 12 מיליארד דולר במהלך 2019, באתר Port2Port
* הד יונדאי ופלנטיר טכנולוג’יז מרחיבות את השותפות האסטרטגית בקוריאה, באתר Investing

## הערות שוליים

דרום קוריאה
קטגוריה:יונדאי
בסיס חיל האוויר א-זפרה

[ממוזער|שתי משאיות דלק R-11 מתדלקות מטוס [בואינג E-3 סנטרי|E-3 Sentry של אגף המשלחת האווירית ה-380, 2009]]
**בסיס חיל האוויר א-זפרה** (בערבית: **قاعدة الظفرة الجوية**) הוא בסיס צבאי אווירי בא-ד'פרה, אמירות אבו דאבי, איחוד האמירויות הערביות. הוא ממוקם כ-32 קילומטרים דרומית לאבו דאבי ומאויש על ידי חיל האוויר של איחוד האמירויות הערביות. הבסיס נמצא ברום של 23 מטרים מעל גובה פני הים. יש לו שני מסלולי המראה, שכיווניהם המגנטיים 13L/31R ו-13R/31L, בממדים של 3,661 מטרים לאורך ו-46 מטרים לרוחב, עשויים אספלט.

בסיס האוויר הוא מפקדת פיקוד האוויר המערבי של חיל האוויר של איחוד האמירויות הערביות, ומארח את כנף הקרב של החיל, הכוללת את טייסת שאהין הראשונה, טייסת שאהין השנייה וטייסת שאהין השלישית, המצוידות במטוסי F-16E/F דזרט פלקון האמריקאים. מהבסיס פועלות גם טייסות הקרב ה-71 וה-76, המפעילות מטוסי דאסו מיראז' 2000-9EAD/DAD.

בבסיס נמצאת  של חיל האוויר התשיעי של ארצות הברית, אשר הוקמה בו בינואר 2002. משימתה לספק מודיעין בגובה רב, מעקב, סיור, פיקוד, בקרה אווירית ותדלוק אווירי עבור כוחות הקואליציה במלחמה נגד דאעש, כחלק ממבצע נחישות טבועה. קודם לכן, פעלה הכנף במלחמת אפגניסטן כחלק מנאט"ו.

## היסטוריה
הבסיס הותקף על ידי החות'ים בינואר 2022 באמצעות טילים בליסטיים לטווח בינוני. כך, ב-17 בינואר, יירטו האמירויות טיל שכוון לבסיס באמצעות טיל THAAD, וב-24 בינואר יורטו שני טילים נוספים שכוונו אליו באמצעות טילי פטריוט. היירוט על ידי מערכת ה-THAAD היה לשימוש המבצעי הראשון של המערכת.

ב-28 בפברואר 2026 הותקף הבסיס על ידי איראן כחלק ממתקפותיה האוויריות נגד איחוד האמירויות הערביות והבסיסים הנמצאים בה, כתגובה למבצע שאגת הארי.

## יחידות
#### 
* **פיקוד האוויר המערבי**
** טייסת 71 – מיראז' 2000-9EAD/9DAD
** טייסת 76 – מיראז' 2000-9EAD/9DAD
** טייסת שאהין הראשונה – , גרסה של F-16 האמריקאי
** טייסת שאהין השנייה – F-16E/F דזרט פלקון
** טייסת שאהין השלישית – F-16E/F דזרט פלקון

#### 
*  – דאסו ראפאל, החל מיוני 2016

#### 
* חיל האוויר התשיעי של ארצות הברית
** מרכז הלוחמה האווירית המרכזי של חיל האוויר
** 
** 

* 
** 

## קישורים חיצוניים

* 
* בסיס חיל האוויר א-זפרה, באתר GlobalSecurity.org
* בסיס חיל האוויר א-זפרה, באתר OSGEOINT

## הערות שוליים

קטגוריה:יחסי איחוד האמירויות הערביות – ארצות הברית
א-זפרה
א-זפרה
א-זפרה
קטגוריה:איחוד האמירויות הערביות: צבא וביטחון
אברהם בנאי

**אברהם בנאי** (2 בפברואר 1911 – 8 בדצמבר 1982) היה מראשוני קיבוץ דפנה ואיש ציבור בתנועת העבודה.

כיהן כראש המועצה האזורית גליל עליון בשנות ה־50 והיה פעיל במוסדות ההסתדרות ובמפעלי המשק של ההתיישבות העובדת.ממוזער|אברהם בנאי

## ראשית חייו
אברהם בנאי נולד ב 2 בפברואר 1911 בעיירה פוסבול שבליטא לחווה ומורדכי מוירר (MOYRER), והיו לו שני אחים ושלוש אחיות. כפעוט בן שלוש גורש עם משפחתו מליטא לרוסיה. בנעוריו הצטרף לתנועת "החלוץ" והשתתף בפעילות ההכשרה החלוצית לקראת עלייה לארץ ישראל.

## בארץ ישראל
בשנת 1932 עלה לארץ ישראל ועמד בראש קבוצת חברים קטנה שיסדה במאי 1932 את פלוגת הקיבוץ המאוחד בגבעת מיכאל בנס ציונה. עברת את שמו לבנאי לאחר עלייתו לארץ ישראל.

ב-3 במאי 1939 יסד יחד עם חברי הפלוגה את קיבוץ דפנה בגליל העליון והיה בא כוח חוץ של הקיבוץ בשנותיו הראשונות.

בשנות ה־40 היה פעיל במוסדות ההסתדרות הכללית ובשנת 1943 נבחר למועצת פועלי תל אביב כנציג תנועת הקיבוץ המאוחד.

בשנת 1951 נבחר לראש המועצה האזורית גליל עליון. בתקופה זו הייתה המועצה גוף מרכזי בארגון ההתיישבות, פיתוח החקלאות והקמת התשתיות באזור הגליל העליון. הוא כיהן בתפקידו עד 1956.

בתקופת כהונתו נוסדה חברת "פיתוח הגליל" והוקמו מפעליה הראשונים. ביוזמתו נוסדה מכללת תל חי ללימודי אומנות והיה אחד משלושת מייסדי האולפן למחול, הראשון מסוגו שהתפתח בפריפריה. בהמשך התרחבה המכללה לתחומים נוספים.

בתקופת כהונתו הועבר מבנה המועצה מצריפים בקרית שמונה לבנין על גבעה בכניסה לעיר, מיקום בו היא נמצאת עד היום.

בשנת 1958 נבחר על ידי חברת העובדים של ההסתדרות לחבר הנהלת "כור תעשיות בע"מ", אחד הגופים הכלכליים המרכזיים של המשק ההסתדרותי באותה תקופה.

באפריל 1964 יצא לארגנטינה לניהול משרד העליה והקליטה של הסוכנות בבואנוס איירס, תפקיד אותו סיים ביוני 1966.  לצד תפקידו זה גם ריכז את שליחי הקיבוץ המאוחד לתנועת הנוער "דרור" בארגנטינה וברזיל.

בין השנים 1971–1974 עסק בהקמה ובלווי של קיבוץ אל-רום שברמת הגולן.

בשנת 1980 הוענק לו התואר "יקיר הגליל" מטעם המועצה האזורית גליל עליון על תרומתו לפיתוח ההתיישבות בגליל העליון, הנחת היסודות למפעלים האזוריים ועיצוב דפוסים ראשוניים לפעילותה הענפה של המועצה האזורית כמוסד מייצג את ישובי האזור.

## חיים אישיים
נפצע קשה בתאונה המבצעית בה נהרג זוסיה שחורי, כאשר התהפך הטנדר בו הובילו נשק של ההגנה.

נישא למרגלית לבית שברגולד ונולדו להם שלושה ילדים.

אברהם בנאי נפטר בשנת 1982, והובא למנוחות בבית העלמין של קיבוצו דפנה.

## לקריאה נוספת
* חוברת לזכרו של אברהם בנאי במלאת שנתיים לפטירתו, בעריכת המשפחה, תשמ"ה

## הערות שוליים

קטגוריה:ראשי המועצה האזורית הגליל העליון
קטגוריה:ילידי 1911
קטגוריה:ישראלים שנפטרו ב-1982
קטגוריה:אישים הקבורים בקיבוצים
יקיר שגב (מעצב)

**יקיר שגב** (נ. 26 ביולי 1980) הוא מעצב גרפי, אוצר ואספן ישראלי. 

בין השנים 2006-2003 למד עיצוב גרפי ב"בצלאל", ובין השנים 2012-2009 תולדות האמנות באוניברסיטת תל אביב. בשנת 2008 הקים יחד עם יונתן הירשפלד את גלריה חנינא, שכעבור שנה הפכה לגלריה שיתופית, בה שותפים כיום 15 אמנים.

החל משנת 2008 הוא משמש כעורך גרפי בעיתון "כלכליסט" וכן מעצב עצמאי של קטלוגים וספרי אמנות. בין הספרים שעיצב וערך "אודרי ברגנר: ספר החיות הקטן" (2016), "חיותיות" (חנינא, 2018) מאת יונתן הירשפלד, "משא: רועה, פרש וכלבה לבנה" (משכן לאמנות עין חרוד, 2023) מאת שירה גפשטיין ועוד. כמו כן הוא משמש ככתב לאמנות ועיצוב בעיתון "כלכליסט".

במקביל לעבודתו כמעצב, שגב עוסק גם באיסוף וחקר האמנות היהודית, ובעיקר מודרניזם היהודי והארץ ישראלי המוקדם ובאמנות שהתפתחה בבצלאל, בית מדרש לאמנות ולמלאכות-אמנות ובסביבתו. במסגרת זו הוציא לאור מהדורה עברית של הספר "דוד בעל החלומות: ספר חלומותיו" (2020), שאוייר על ידי תום זיידמן-פרויד, ספר על מנורות חנוכה (2023) מאוסף חיים קסטלנובו, ומהדורה מחודשת, ביחד עם הוצאת רסלינג, של הספר "ירושלים הבנויה: חלום בהקיץ" (2024) מאת בוריס שץ. כמו כן מאמר פרי עתו ראה אור בקטלוג התערוכה הרטרוספקטיבית של משה רביב בהוצאת מוזיאון פומפידו (2023).
## אוצרות
*2013 "שטיחים וצדפים: אודרי ברגנר", גלריה חנינא, תל אביב-יפו [קטלוג]
*2017 "נעמי טנהאוזר: תולדות האמנית", גלריה חנינא, תל אביב-יפו [קטלוג]
*2021 "חתכי נעורים: ההדפסים המוקדמים של ליאו רוט", גלריה חנינא, תל אביב-יפו [קטלוג]
*2020 "חתכי נעורים: ההדפסים המוקדמים של ליאו רוט", סדנת ההדפס ירושלים [קטלוג]
*2021 "אליהו אריק בוקבוזה: קרקס לבנטינו", גלריה חנינא, תל אביב-יפו [קטלוג]
*2024 "ניירות עמדה: מבחר עבודות על נייר מאוסף שגב-בורשטיין", גלריה כורש 14, ירושלים
*2024 "שמעון אבני - קריאה: קריעה", גלריה חנינא, תל אביב-יפו
*2024 "בני אפרת, פלוס מינוס איקס: עבודות מושגיות משנות ה-70", גלריה חנינא, תל אביב-יפו (יחד עם משכית בנדל)

## קישורים חיצוניים
* אתר הבית של יקיר שגב
* כתבות מאת יקיר שגב באתר כלכליסט

קטגוריה:מעצבים ישראלים
קטגוריה:גרפיקאים ישראלים
קטגוריה:אוצרים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:אספני אמנות ישראלים
קטגוריה:עיתונאים ישראלים
קטגוריה:ישראלים שנולדו ב-1980
סבזוואר

**סבזוואר** (בפרסית: **سبزوار**) היא עיר בצפון-מזרח איראן. היא ממוקמת בנפה המרכזית של , בפרובינציית ח'וראסאן רזאווי, ומשמשת כבירת הנפה והמחוז.

## היסטוריה
ההיסטוריה של סבזוואר מתחילה באלף הראשון לפני הספירה. שרידים עתיקים בעיר כוללים את מקדש האש אדור בורזן שעדיין נראה לעין.

לאחר הפלישה המונגולית לאזור הים הכספי, העיר הייתה החלק הראשון באיראן שהשתחרר משלטונם, בהנהגת ה. במאה ה-14 טימור לנג פלש לאיראן והרס את העיר לחלוטין. מקורות עכשוויים מזכירים 90,000 איש שנרצחו על ידו. לאחר שהרג את כל אנשי העיירה, הוא כרת את ראשיהם ויצר שלוש פירמידות של ראשים בכיכר המודרנית סרבריז (שפירוש שמה "מקום הראשים").

האימפריה הספווית איבדה את השליטה במחוז לידי האוזבקים של טרנסאוקסאניה, אך הוא הוחזר לאחר מתקפת נגד של הספווים בסביבות שנת 1600, יחד עם הראת.

העיר חוותה שיטפון פתאומי באפריל 2020.

## דמוגרפיה
בשנת 1937, כאשר איראן נשלטה על ידי רזה שאה, סבזוואר הייתה העיר השנייה בגודלה במחוז התשיעי. לפי מפקד האוכלוסין של 2017, סבזוואר היא העיר ה-34 בגודלה באיראן.

בעת מפקד האוכלוסין הלאומי של 2006, אוכלוסיית העיר הייתה 208,172 תושבים ב-57,024 משקי בית. מפקד האוכלוסין הבא בשנת 2011 מנה 231,557 אנשים ב-70,422 משקי בית. מפקד האוכלוסין של 2016 מדד את אוכלוסיית העיר כ-243,700 תושבים ב-74,757 משקי בית.

## גאוגרפיה
### מיקום
סבזוואר נמצאת במערב פרובינציית ח'וראסאן רזאווי, כ-220 קילומטרים מערבית לבירת המחוז, משהד, בצפון-מזרח המדינה. העיר נמצאת במרחק 650 ק"מ מטהראן. שכנותיה החשובות הן נישאפור, ,  ו.

### אקלים
לסבזוואר אקלים קר וצחיח למחצה.

## כלכלה
בסבזוואר יש אזור חקלאי המגדל ענבים וצימוקים. קיימת תעשייה בקנה מידה קטן, לעיבוד מזון, כלי נחושת ומנועים חשמליים. דרך השוק הישן של סבזוואר מייצאים פירות וירקות טריים, מיובשים ומשומרים.

## אוניברסיטאות
ממוזער|סבזוואר ב-1933
 היא אחת האוניברסיטאות הציבוריות היוקרתיות ביותר באיראן והאוניברסיטה הוותיקה ביותר בסבזוואר. היא נוסדה בשנת 1973 כאוניברסיטת קאר. לאחר המהפכה האיראנית ב-1979, האוניברסיטה הפסיקה את פעילותה עד 1987 ואז הוקמה מחדש עם שם חדש - אוניברסיטת טרביאת מועלם של סבזוואר. היא גדלה בהתמדה עד 2011, ואז שונה שמה לאוניברסיטת חכים סבזווארי. היא מציעה 139 תוכניות לתואר ראשון, שני ודוקטורט ליותר מ-9,200 סטודנטים גברים ונשים הלומדים תחת כ-280 חברי סגל ב-10 מחלקות.

 היא אחת האוניברסיטאות הציבוריות היוקרתיות במחוז. היא נוסדה בשנת 1975 ומציעה 20 תוכניות ליותר מ-2000 סטודנטים בתחומי הרפואה. לאוניברסיטה יש יותר מ-200 חברי סגל. באוניברסיטה זו פועלים 5 בתי חולים ו-4 בתי ספר.

בעיר נמצאת גם  (IAUS), שהוקמה בשנת 1985 ובה לומדים כ-6,500 סטודנטים בשלושה קמפוסים, ואוניברסיטת סבזוואר לטכנולוגיה חדשה שנוסדה בשנת 2011, ומציעה תוכניות תואר ראשון ליותר מ-1000 סטודנטיות.

## תחבורה
סבזוואר מחוברת לטהראן ולמשהד בכביש. בעיר עוברים כבישים 44, 87 והכביש המהיר. כמו כן, כביש התחבורה המהיר טורקמניסטן-צ'וצ'אן-סבזוואר מוביל מסבזוואר לחלקים אחרים במדינה.

נמל התעופה סבזוואר נפתח בשנת 2003 וכיום יש בו טיסות בין-לאומיות, והוא נמל התעופה היחיד בפרובינציה שמוביל נוסעים. שדה התעופה, שבעבר הפעיל טיסות זרות לדמשק ובגדאד, מפעיל כיום טיסות ישירות הלוך ושוב לטהראן ולאי כיש פעמיים בשבוע.

## קישורים חיצוניים

## הערות שוליים

קטגוריה:איראן: ערים
קטגוריה:ח'וראסאן רזאווי: יישובים
מסעוד ח'אמנאי

**מסעוד חוסיין ח'אמנאי** (בפרסית: **سید مسعود حسینی خامنه‌ای**; נולד ב-1974) הוא בנם השלישי של המנהיג העליון של איראן לשעבר, עלי ח'אמנאי ומנסורה ח'וג'סתה באקר-זאדה, ואחיו הצעיר של מנהיג איראן הנוכחי, מוג'תבא ח'אמנאי.

ח'אמנאי לומד ומלמד בחווזה של קום. לח'אמנאי אין תפקיד ממשלתי רשמי, אביו אסר על בניו לקבל תפקידים ממשלתיים או ציבוריים.

## חיים אישיים
ח'אמני מנהל כמה ממוסדות משפחתו. על פי הדיווחים, הוא מחזיק למעלה מ-400 מיליון דולר בבנקים בצרפת ובבריטניה, ועוד 100 מיליון דולר בטהראן. ח'אמנאי שולט גם במכירות של רכבי רנו באיראן.

## קישורים חיצוניים

## הערות שוליים

קטגוריה:עלי ח'אמנאי
קטגוריה:ילידי 1974
שהריאר

**שהריאר** (בפרסית: **شهريار**, ) היא עיר ב של , פרובניציית טהראן, באיראן, המשמשת כבירת הנפה והמחוז. היא חלק מ.

## היסטוריה
שהריאר קיבלה מעמד של עיר בשנת 1953, כאשר אוכלוסייתה מנתה 5,000 תושבים.

ב-8 בינואר 2020, טיסה 752 של יוקריין אינטרנשיונל איירליינס הופלה ליד העיר על ידי טיל קרקע-אוויר איראני, וכל 176 האנשים שהיו על סיפונה נהרגו.

## דמוגרפיה
בשנת 2006 נמנו בעיר 189,120 נפשות ב-24,039 משקי בית. בשנת 2011 נמנו בה 249,473 נפשות ב-75,014 משקי בית. בשנת 2016 היא מנתה 309,607 נפשות ב-97,570 משקי בית.

## תחבורה
התחבורה הציבורית בעיר משורתת על ידי , המחברים את העיר לטהראן ולכרג', ובמקביל משרתים קבוצת עיירות קטנות יותר מסביב לעיר.

## קישורים חיצוניים

* 

## הערות שוליים

קטגוריה:איראן: ערים
קטגוריה:פרובינציית טהראן: יישובים
מלחמת המכליות

**מלחמת המכליות** (באנגלית: **Tanker War**) הייתה סדרת תקיפות צבאיות נגד ספינות מסחריות ומכליות נפט במפרץ הפרסי ובמצר הורמוז בין השנים 1981–1988, כחלק ממלחמת איראן–עיראק.

במהלך העימות תקפו שתי המדינות כלי שיט אזרחיים ומסחריים שנחשדו כתומכים בצד היריב.

עיראק הייתה אחראית לכ-283 תקיפות ואיראן ביצעה כ-168 תקיפות.

העימות הסתיים עם סיום מלחמת איראן–עיראק בשנת 1988, לאחר קבלת החלטה 598 של מועצת הביטחון של האו"ם, שקראה להפסקת אש בין הצדדים.

## רקע
מלחמת איראן–עיראק פרצה בספטמבר 1980 וכבר בשלביה הראשונים התרחשו פגיעות בספינות מסחריות, אך רק משנת 1981 החלה מתקפה שיטתית נגד מכליות נפט וכלי שיט באזור המפרץ הפרסי.

בתחילת המלחמה הצליחה איראן לפגוע במספר ספינות עיראקיות בנמלים, אך עיראק הייתה זו שהחלה בתקיפות יזומות נגד ספינות שהפליגו לנמלים איראניים או מהם.

בשנת 1984 הרחיבה עיראק את התקיפות גם לאזורי דרום המפרץ, במיוחד סביב אי ח'ארג, שהיה מסוף יצוא הנפט המרכזי של איראן.

בתגובה החלה איראן לתקוף גם היא מכליות וספינות מסחריות, והעימות הפך למאבק דו-צדדי נגד תנועת הספנות באזור.

## אזורי הגבלת שיט
שני הצדדים הכריזו על אזורי הגבלה לשיט שבהם הזהירו ספינות שלא להפליג.
* עיראק הכריזה על אזור סביב אי ח'ארג כאזור מסוכן והודיעה למדינות העולם על גבולותיו המדויקים.
* איראן הכריזה על אזור הדרה במרחק של כ־40 מייל ימי מחופיה.

הכרזות אלו נועדו להרתיע ספינות מסחריות ולצמצם את תנועת הספנות לנמלי היריב.

## מעורבות בינלאומית
מדינות המפרץ, במיוחד כווית וערב הסעודית, תמכו בעיראק במהלך המלחמה.

בעקבות תקיפות איראניות על מכליות נפט כוויתיות, ביקשה כווית מארצות הברית להעניק הגנה לספינותיה.

בשנת 1987 הסכימה ארצות הברית לרשום מכליות כוויתיות תחת דגל אמריקאי ולהגן עליהן באמצעות צי ארצות הברית במסגרת מבצע רצון טוב (Operation Earnest Will) שבו ליוו ספינות מלחמה אמריקאיות שיירות מכליות דרך המפרץ.

## תקריות בולטות
ב-17 במאי 1987 נפגעה ספינת המלחמה האמריקאית USS Stark מטילים ששיגר מטוס קרב עיראקי, ו-37 מלחים אמריקאים נהרגו.

נשיא עיראק סדאם חוסיין התנצל על האירוע וטען כי הטייס טעה בזיהוי הספינה וחשב שהיא מכלית איראנית.

## שיטות לחימה
במהלך המלחמה השתמשו הצדדים באמצעים שונים לפגיעה בספינות ובהם:
* מטוסים וטילים נגד ספינות
* מוקשים ימיים
* סירות מהירות חמושות
* טילי שיוט מתוצרת סין מסוג סילקוורם (Silkworm)

איראן פיתחה במיוחד טקטיקות של תקיפות באמצעות סירות מהירות, שכוונו לעיתים קרובות אל אזורי המגורים של צוותי הספינות.

## השלכות
מלחמת המכליות גרמה לנזק רב לתעשיית הספנות והאנרגיה במפרץ הפרסי.
* יותר מ־100 מלחים נהרגו במהלך התקיפות.
* עשרות ספינות נפגעו או הושבתו.
* יותר מ-30 מיליון טונות של מטען ניזוקו בין השנים 1981–1987.

## קישורים חיצוניים

* מלחמת מכליות הנפט הראשונה, מפרץ הפרסי 1984–1988, באתר רגעים היסטוריים

## הערות שוליים

קטגוריה:מלחמת איראן–עיראק
קטגוריה:המפרץ הפרסי
מפלגת אזרבייג'ן החדשה

**המפלגה החדשה של אזרבייג'ן** (באזרית: **Yeni Azərbaycan Partiyası**) היא המפלגה הפוליטית הדומיננטית והשולטת באזרבייג'ן, שנוסדה ב-21 בנובמבר 1992 בהנהגתו של היידר אלייב. לאחר בחירתו לנשיא אזרבייג'ן ב-3 באוקטובר 1993, וניצחון המפלגה בבחירות לפרלמנט ב-1995, הפכה YAP למפלגה השלטת, תפקיד שהיא מחזיקה בו ברצף עד היום (2026). הנשיא אילהם אלייב מכהן כיו"ר YAP מאז הקונגרס השלישי שלה שנערך ב-26 במרץ 2005.

YAP חברה בוועידה הבינלאומית של מפלגות פוליטיות אסייתיות (ICAPP) ומשקיפה באינטרנציונל הדמוקרטים המרכזיים.

נכון למרץ 2026, המפלגה מאיישת כ-68 מתוך 125 המושבים באספה הלאומית.

## אידאולוגיה
האידאולוגיות המוצהרות של המפלגה הן תמיכה בשלטון החוק, חילוניות ולאומיות אזרית. המפלגה שואפת לבנות כלכלה "חברתית", ומציינת סולידריות חברתית וצדק חברתי כבסיס לאידאולוגיה שלה. מייסד המפלגה, היידר אלייב, היה חבר במפלגה הקומוניסטית של ברית המועצות עד יולי 1991.

## חברות במפלגה
לחברי המפלגה מובטחות הזכויות הבאות:
* לבחור ולהיבחר לרשויות המפלגה;
* לקחת חלק חופשי בקביעת מדיניות המפלגה ובדיון בנושאים הקשורים לפעילותה;
* להשתתף באירועים שאורגנו על ידי המפלגה
* להציע הצעות למימוש מטרותיה ומשימותיה של המפלגה;
* להשתמש בתמיכת המפלגה;
* לדון ולבקר בחופשיות את כל הנושאים הקשורים למדיניות המפלגה וכן את כל פעילויות גופיה;
* להפסיק את החברות במפלגה או לעזוב את המפלגה.

## הישגים בבחירות
### בחירות לנשיאות

### בחירות לאספה הלאומית

## קישורים חיצוניים

* 

## הערות שוליים

קטגוריה:מפלגות אירוסקפטיות
קטגוריה:מפלגות שהוקמו ב-1992
קטגוריה:אזרבייג'ן: פוליטיקה
מפלגת העם (איסלנד)

**מפלגת העם** (באיסלנדית: **Flokkur fólksins**) היא מפלגת מרכז-שמאל איסלנדית, המדגישה זכויות נכים אינטרסים של גמלאים ודמוקרטיה ישירה. נכון למרץ 2026, למפלגה יש כ-10 מושבים (מתוך 63) ומעורבת בממשלה.

מפלגת העם נוסדה בשנת 2016 על ידי אינגה סלנד. המפלגה מגדירה את עצמה כ"מבוססת על מסר של אהבה".

## הישגים בבחירות

## קישורים חיצוניים
* 

## הערות שוליים

קטגוריה:מפלגות שהוקמו ב-2016
קטגוריה:איסלנד: מפלגות
אסטוניה 200

**אסטוניה 200** (באסטונית: **Eesti 200**) היא מפלגה פוליטית ליברלית באסטוניה. המפלגה נמצאת בקואליציה הממשלתית מאז 2024.

## היסטוריה
במפלגה הוקמה באופן הדרגתי בשנים 2017–2018. התנועה נרשמה כמפלגה ב-3 בנובמבר 2018 לקראת הבחירות שתוכננו ל-2019, וקריסטינה קאלאס נבחרה ליושבת הראש הראשונה שלה. למרות האופטימיות הראשונית, בבחירות לפרלמנט ב-2019 הצליחה המפלגה לגייס רק 4.36% מהקולות, פחות מ-5%, ולכן לא הצליחה להשיג מושבים בפרלמנט.

בבחירות לפרלמנט האירופי בשנת 2019, המפלגה זכתה ב-3.66% מהקולות, ולכן לא איישה אף אחד משבעת המושבים האסטוניים בפרלמנט האירופי.

בבחירות המוניציפליות בשנת 2021, המפלגה גרפה למעלה מ-6% מהקולות הארציים וייצוג משמעותי במועצות של ערים גדולות באסטוניה, בהן טאלין, טרטו ונארווה.

ב-15 באוקטובר 2022, לאורי הוסאר ניצח את קריסטינה קאלאס בבחירות לראשות המפלגה והפך ליושב הראש.

בבחירות לפרלמנט בשנת 2023, קיבלה המפלגה כ-13.3% מהקולות ו-14 מושבים בריגיקוגו. לאחר הבחירות ב-7 במרץ, ראש הממשלה ומנהיגת מפלגת הרפורמה, קאיה קאלאס, הזמינה את אסטוניה-200 ואת המפלגה הסוציאל-דמוקרטית לשיחות משא ומתן קואליציוניות. הסכם קואליציוני בין שלוש המפלגות נחתם ב-10 באפריל, וניתנו לאסטוניה-200 שלושה תיקים ממשלתיים. ממשלת קאלאס השלישית הושבעה ב-17 באפריל.

בבחירות לפרלמנט האירופי בשנת 2024 ספגה המפלגה תבוסה מוחצת, וזכתה רק ב-2.6% מקולות הציבור ולא זכתה באף מושב. כתוצאה מכך, התקיימו בחירות חדשות להנהגת המפלגה באוגוסט 2024, שבהן נבחרה מחדש קריסטינה קאלאס. המפלגה ספגה תבוסה משמעותית נוספת בבחירות המוניציפליות ב-2025, כאשר חלקה בקולות הארציים ירד ל-1.7%. המפלגה איבדה את הייצוג בכל מועצות העיריות מלבד מועצת העיר טרטו.

## אידאולוגיה
אסטוניה-200 מתארת את עצמה כמפלגה ליברלית, פרוגרסיבית ומרכזית. המפלגה היא פרו-נאט"ו ופרו-אירופית, תומכת בנישואים חד-מיניים, ורואה בגישה לאינטרנט כזכות אדם. המפלגה תומכת בהשקעות קהילתיות במקורות אנרגיה מתחדשים, וביצירת איגרות חוב למימון ירוק. היא דוגלת בהכללת שיעורי בריאות הנפש בתוכניות הלימודים בבתי הספר, וכן בהקצאת 1% מהתקציבים המקומיים לפרויקטים של השקעה שנבחרו על ידי התושבים. אסטוניה-200 קוראת גם לגופי השלטון המקומי לכלול תערובת של פוליטיקאים, מומחים ונציגי קבוצות אינטרס. בנוסף, היא מתכוונת להפחית את המימון הציבורי לכל המפלגות הפוליטיות.

## קישורים חיצוניים

* 

## הערות שוליים

קטגוריה:אסטוניה: מפלגות
קטגוריה:מפלגות שהוקמו ב-2018
קטגוריה:אסטוניה: מפלגות ליברליות
ארגון ההגנה הטריטוריאלי הבין-זרועי (צרפת)

ממוזער|'''מפת אזורי ההגנה והביטחון של צרפת:''' מערב '''(בכחול)''', דרום מערבי '''(כתום)''', דרומי '''(צהוב)''', דרום מזרחי '''(סגול)''', מזרח '''(אדום)''', צפון '''(ירוק)''', פריז '''(חום)'''
**ארגון ההגנה הטריטוריאלי הבין-זרועי** (בצרפתית: **L’Organisation Territoriale Interarmées de Défense**, בראשי תיבות: **OTIAD**) הוא המסגרת המבצעית והמנהלתית של הכוחות המזוינים של צרפת האמונה על תיאום המאמצים והמשאבים הצבאיים והאזרחיים לצורכי הגנת המדינה. המערך פועל תחת סמכותו של ראש מטה הכוחות המזוינים (CEMA) ונועד להבטיח רציפות תפקודית, הגנה על הטריטוריה וסיוע לרשויות האזרחיות בעתות חירום.

## תפקידים ומשימות
ה-OTIAD מהווה את הגשר המבצעי בין הצבא למנהל האזרחי. תפקידיו העיקריים כוללים:
* הגנה מבצעית על הטריטוריה (DOT): הכנה ויישום של צעדים צבאיים להגנת שטח המדינה.
* סיוע לרשויות האזרחיות: במקרים שבהם רשות אזרחית (כגון ה"פרפקט") מבקשת סיוע, הכוחות המזוינים נרתמים למבצעי חילוץ והצלה, למשל בעקבות אסונות טבע או אירועים רבי-נפגעים.
* תיאום משאבים: ניהול יעיל של כוח אדם וציוד צבאי המועמדים לרשות הסמכות האזרחית לטובת ביטחון הציבור.

## שרשרת פיקוד
בכל אזור ביטחון והגנה פועל קצין בדרגת גנרל, הכפוף לראש מטה הכוחות המזוינים (CEMA), ומשמש כיועץ הצבאי של פרפקט האזור. ברמהבמצב מלחמה או חירום הגנרל האזורי מקבל את הכוחות ממטה ההגנה בפריז והופך למפקד המבצעי של כל הכוחות הצבאיים בגזרה. ברמה המחוזית, הנציג הצבאי המחוזי (DMD) מייצג את הגנרל האזורי ומשמש כיועץ הצבאי של פרפקט המחוז האחראי על אותה גזרה.

ראש מטה הכוחות המזוינים ← קצין גנרל של אזור הביטחון וההגנה (OGZDS) ← הנציג הצבאי המחוזי (DMD) ← קציני קישור ויחידות מבצעיות.

### פרפקט אזור
פרפקט אזור ההגנה והביטחון (בצרפתית: Préfet de zone de défense et de sécurité) הוא פקיד אזרחי במערך המנהל הציבורי של צרפת, המהווה את נציג המדינה ברמה האזורית לצורך תיאום אמצעים אזרחיים וצבאיים בעתות חירום. הפרפקט פועל תחת סמכותו הישירה של שר הפנים ואחראי על הבטחת הביטחון הלאומי, הסדר הציבורי והרציפות התפקודית של המדינה בתחומי שיפוטו. פרפקט האזור נעזר בפרפקט הממונה (Préfet délégué) על ההגנה והביטחון. הלשכה, המטה הבין-משרדי האזורי (EMIZ) והמזכירות הכללית למינהל של משרד הפנים (SGAMI) כפופים לסמכותו של הפרפקט הממונה.

הפרפקט עובד בשיתוף פעולה הדוק עם הגנרל האזורי (OGZDS); בעוד הגנרל מפקד על הכוחות הצבאיים, הפרפקט הוא זה שמגדיר את הצרכים האזרחיים ומבקש את סיוע הצבא במקרה של אסון טבע או איום ביטחוני. מעבר לכך, מוטלת עליו האחריות להבטיח את הרציפות התפקודית של תשתיות קריטיות, כגון חשמל, מים ותקשורת, באזור כולו בעת מצבי חירום.

שר הפנים הצרפתי ← פרפקט האזור ← הפרפקט הממונה ← פרפקט המחוז ← כוחות שיטור, חירום והצלה.

## אזורי הגנה וביטחון
הטריטוריה הלאומית של צרפת מחולקת לאזורי הגנה וביטחון (Zones de défense et de sécurité) המקבילים לפיקודים מרחביים במונחים צבאיים. בכל אזור כזה מוצב קצין בכיר בדרגת גנרל המשמש כיועץ הצבאי של ה"פרפקט" האזורי.

שבעת אזורי ההגנה בצרפת המטרופוליטנית הם:

## ראו גם
* פיקוד מרחבי
* פיקוד קרבי מאוחד

## הערות שוליים

קטגוריה:צרפת: צבא וביטחון
קטגוריה:צרפת: חבלים
פיקוד הגנת הסייבר של צרפת

**פיקוד הגנת הסייבר** (בצרפתית: **Le Commandement de la cyberdéfense**, בראשי תיבות: **COMCYBER**) הוא גוף צבאי הכפוף לראש מטה הכוחות המזוינים של צרפת (CEMA). הפיקוד הוקם ב-1 בינואר 2017 במטרה לאחד את כלל כוחות הגנת הסייבר של הכוחות המזוינים של צרפת תחת סמכות מבצעית אחת, קבועה ובין-זרועית.

## מבנה ומשימות
פיקוד הגנת הסייבר (COMCYBER), הפועל תחת סמכותו הישירה של ראש מטה הכוחות המזוינים (CEMA), הוסדר רשמית בצו במאי 2017. הפיקוד מרכז את כלל כוחות הסייבר של משרד הכוחות המזוינים תחת פיקוד בין-זרועי אחוד.

### תפקידים
על הפיקוד מוטלות המשימות הבאות:
* ניהול הגנת מערכות המידע לצורך מניעה, איתור ובלימה של מתקפות סייבר המכוונות נגד משרד הכוחות המזוינים.
* תכנון וניהול מבצעים צבאיים בסייבר, הכוללים לוחמת מידע (LIO) ופעולות השפעה (L2I).
* הכשרת הכוחות בתחום הסייבר באמצעות אימונים ותרגילים ברמה הלאומית והבינלאומית.
* הבטחת לכידות מודל הגנת הסייבר, גיבוש תורת לחימה, הגדרת צרכים טכנולוגיים וניהול מדיניות כוח האדם.
* פיתוח והפעלה של מערך מילואים ייעודי לסייבר (אזרחי ומבצעי).

### פעילות מבצעית
פעילותו המבצעית של ה-COMCYBER נחלקת לשלושה תחומים מרכזיים, המגדירים את תורת הלחימה הצרפתית במרחב הדיגיטלי:
* **לחימה קיברנטית הגנתית (LID – Lutte Informatique Défensive)**: מערך הפעולות שנועד להגן על הרשתות ומערכות המידע של משרד הכוחות המזוינים. תחום זה כולל ניטור שוטף, זיהוי איומים בזמן אמת, חקירת אירועי סייבר ובלימת מתקפות עוינות השואפות לפגוע ביכולות המבצעיות של הצבא.
* **לחימה קיברנטית התקפית (LIO – Lutte Informatique Offensive)**: שימוש ביכולות סייבר ככלי נשק התקפי במסגרת מבצעים צבאיים. ה-LIO נועד לשבש, לשתק או להשמיד את מערכות המידע והתקשורת של היריב, ובכך לתמוך ביעדים האסטרטגיים והטקטיים של הכוחות המזוינים בשדה הקרב.
* **לחימה קיברנטית בתחום ההשפעה (L2I – Lutte Informatique d'Influence)**: פעילות במרחב הדיגיטלי (בדגש על רשתות חברתיות ופלטפורמות מידע) שנועדה לזהות ולסכל מבצעי השפעה ותעמולה של האויב. תחום זה כולל קידום נרטיבים רצויים, הגנה על תדמית הצבא וחשיפת מניפולציות של מידע המופנות נגד הכוחות הצרפתיים או האינטרסים הלאומיים.

### מבנה ארגוני
כדי לעמוד במשימותיו, הפיקוד נשען על שני מבנים עיקריים:
* **מטה הגנת הסייבר (EM-CYBER)**: יחידת המטה המשולבת בתוך אגף המבצעים של מטה המזוינים (EMA).
* **מקבץ הגנת הסייבר של המזוינים (GCA)**: הגוף הביצועי של הפיקוד.

## הערות שוליים

קטגוריה:צרפת: צבא וביטחון
מפלגת הרפורמה הליברלית (איסלנד)

**מפלגת הרפורמה הליברלית** (באיסלנדית: **Viðreisn**) היא מפלגה פוליטית ליברלית באיסלנד הממוקמת במרכז-ימין-מרכז המפלגה נוסדה ב-24 במאי 2016, אך בנייתה כאוסף ארגונים החלה עוד ביוני 2014. היא התפצלה ממפלגת העצמאות, בעיקר עקב חוסר שביעות רצון מהחלטתה לא לקיים משאל עם על ההצטרפות לאיחוד האירופי וחוסר תמיכה בסחר חופשי.

המפלגה תומכת בחברות איסלנדית באיחוד האירופי, וברפורמה בסובסידיות חקלאיות ובמיסי בלו על תוצרת זרה. מפלגת הרפורמה הליברלית תומכת במדינת רווחה ציבורית. היא תומכת בהצמדת הקרונה האיסלנדית למטבע אחר (כמו האירו) באמצעות מועצת מטבע כתוכנית להורדת הריבית. מדיניות הבריאות שלה שואפת להפחית את חלקו של המטופל בעלויות הבריאות.

## הישגים בבחירות

## קישורים חיצוניים
* 

## הערות שוליים

קטגוריה:איסלנד: מפלגות ליברליות
קטגוריה:מפלגות שהוקמו ב-2014
זארה אנגלס

**זארה אנגלס** (בגרמנית: **Sarah Engels**; בשנים 2013–2021 נודעה בשם **זארה לומברדי**, בגרמנית: **Sarah Lombardi**; נולדה ב-15 באוקטובר 1992) היא זמרת ומנחת טלוויזיה גרמנייה. בשנת 2011 בעקבות השתתפותה בעונה השמינית של תוכנית המציאות *Deutschland sucht den Superstar*. במהלך התחרות הודחה תחילה בשלב עשרת המתמודדים האחרונים, אולם הוחזרה אליה כעבור שתי תוכניות, ולבסוף העפילה אל שלב הגמר וסיימה במקום השני.

בשנת 2020 ייצגה את איטליה בתחרות הזמר האירופית החופשית עם השיר "Te Amo Mi Amor", שבה דורגה במקום ה-13 מתוך 16 משתתפים. בשנת 2026 נבחרה לייצג את  באירוויזיון 2026, אשר עתיד להיערך בעיר וינה, עם השיר "Fire", לאחר שזכתה בקדם הגרמני לבחירת נציג המדינה לתחרות.

## קריירה
אנגלס השתתפה גם בעונה השביעית של *Deutschland sucht den Superstar*, אולם הודחה בשלב ה"ריקול" לאחר שביצעה דואט עם אויגן פליטנר. בעונה השמינית של התוכנית הודחה תחילה בשלב המופע החי הראשון. לאחר מכן הוחזרה אל התחרות בעקבות החלטתו של מנהל רשת RTL, טום זנגר, להדיח מן התוכנית את המתמודדת נינה ריכל, לכאורה מטעמי בריאות.

באוגוסט 2025 הוציאה אנגלס את אלבום האולפן הרביעי שלה, *Strong Girls Club*, אלבום כפול הכולל מחצית של שירים בשפה הגרמנית ומחצית של שירים בשפה האנגלית. האלבום הגיע בשיאו למקום ה-53 מצעד האלבומים הגרמני. בנובמבר 2025 החלה לגלם את דמותה של סאטין בהפקת קלן של המחזמר "מולן רוז'", המבוסס על סרט הקולנוע משנת 2001 בבימויו של באז לורמן. בפברואר 2026 השתתפה עם השיר "Fire" בקדם לבחירת נציג  לאירוויזיון 2026, ובסיומו דורגה במקום הראשון ונבחרה לייצג את המדינה בתחרות.

## חיים אישיים
אנגלס היא ממוצא איטלקי. במרץ 2013 נישאה לזמר פייטרו לומברדי ושינתה את שם משפחתה מאנגלס ללומברדי. ב-19 ביוני 2015 נולד בנם אלסיו. באוקטובר 2016 הודיעו בני הזוג על פרידתם. בנובמבר 2020 התארסה לכדורגלן יוליאן בישר. בני הזוג נישאו במאי 2021 ושבו להשתמש בשם משפחתה המקורי של אנגלס כשם משפחתם המשותף. ב-2 בדצמבר 2021 נולדה בתם סולאה.

## דיסקוגרפיה
### אלבומי אולפן
* 2011: *Heartbeat*
* 2013: *Dream Team*
* 2016: *Teil von mir*
* 2018: *Zurück zu mir*
* 2021: *Im Augenblick*
* 2025: *Strong Girls Club*

## קישורים חיצוניים

## הערות שוליים

קטגוריה:זמרות גרמניות
קטגוריה:מנחות טלוויזיה גרמניות
קטגוריה:משתתפי אירוויזיון 2026
קטגוריה:נציגי גרמניה באירוויזיון
קטגוריה:גרמניות שנולדו ב-1992
ג'ף אינגבר

**ג'ף אינגבר** (באנגלית: **Jeff Ingber**; 17 בספטמבר 1935 – 7 ביולי 2019) היה שחקן טניס שולחן יהודי-אנגלי. חבר וקפטן נבחרת אנגליה לאליפות העולם מקום שישי בטורניר הקבוצתי ב-1959, פעמיים ברליפות אלוף המכביה (המכביה החמישית ו-המכביה השישית) ופעמיים ברציפות סגן אלוף המכביה (1965 ו-1969) ביחידים ואלוף המכביה בזוגות מעורבים (1969). זוכה 9 מדליות במכביה מהן 5 זהב ו-4 כסף.

## ביוגרפיה
אינגבר נולד וגדל במנצ'סטר.

### 1947
אינגבר השתתף לראשונה בקריירה שלו, בגיל 12, באליפות אנגליה הפתוחה היוקרתית שנערכה בשנת 1947.

### 1957
#### אלוף המכביה
ב שנערכה בספטמבר 1957 הוא זכה בשתי מדליות זהב, בטורניר ליחידים לאחר ניצחון על סימון בלונדר מבלגיה בתוצאה של 3–1 (21–18, 16–21, 24–22, 21–18) ובטורניר זוגות ביחד עם סטנלי ג'ייקובסון לאחר ניצחון על שמחה פינקלשטיין ופימה בוריס מישראל בתוצאה של 3–2 (19–21, 10–21, 21–16, 21–15, 21–11).

### 1959
באליפות העולם שנערכה בדורטמונד, גרמניה ב-1959 הוא הגיע לשלב שמינית הגמר בזוגות מעורבים ביחד עם אלסי קרינגטון לאחר ניצחון על דיק מיילס ולאה נויברגר מארצות הברית.

### 1960
באליפות אנגליה שנערכה בשנת 1960, הוא זכה בשתי מדליות, כסף וארד. מדליית כסף בזוגות מעורבים ביחד עם ג'ין מקרי ומדליית ארד ביחידים.

### 1961
באליפות העולם שנערכה בבייג'ינג, הרפובליקה העממית של סין ב-1961 הוא סיים במקום שישי בטורניר הקבוצתי.

באליפות אנגליה הפתוחה שנערכה באותה שנה הוא זכה במדליית כסף בטורניר זוגות מעורבים ביחד עם קתי בסט, לאחר שהפסידו לזולטן ברזיק ואווה פולדי מהונגריה.

ב שנערכה בספטמבר אותה שנה הוא זכה בשתי מדליות זהב, בטורניר ליחידים לאחר ניצחון במשחק הגמר על סטנלי ג'ייקובסון בתוצאת של 3–1 (21–17, 14–21, 21–10, 22–20) משחק בו שפט מישל הגנואר מצרפת מול קהל של כ-3000 איש במלון הילטון ובכך הגן על תוארו ובטורניר הקבוצתי לפני ישראל וצרפת.

### 1962
באליפות אנגליה הפתוחה שנערכה בשנת 1962 הוא זכה בשתי מדליות ארד, ביחידים ובזוגות גברים ביחד עם קווין פורשו.

### 1963
באליפות אנגליה הפתוחה שנערכה בשנת 1963 הוא זכה שוב במדליית ארד בזוגות גברים ביחד עם קווין פורשו.

### 1965
ב שנערכה באוגוסט אותה שנה הוא זכה בשתי מדליות כסף, בטורניר ליחידים לאחר שהפסיד במשחק הגמר לסטנלי ג'ייקובסון ובטורניר הקבוצתי אחרי ישראל ולפני דרום אפריקה.

### 1969
ב שנערכה באוגוסט 1969 הוא זכה ב-3 מדליות, 1 זהב ו-2 כסף. מדליית זהב בטורניר לזוגות מעורבים ביחד עם איירין אוגוס מארצות הברית, לאחר ניצחון על יוסף שיפמן מישראל וג'וייס הכט מקנדה. מדליות כסף בטורניר ליחידים לאחר שהפסיד ליוסף ישועה מישראל ובטורניר הקבוצתי, אחרי ישראל ולפני בלגיה ושוודיה

## תארים והישגים
*בטורניר ארבע האומות הוא זכה בטורניר הקבוצתי בשנים 1960, 1961 ו-1962, מבלי להפסיד משחק יחידים וזוגות.

## קישורים חיצוניים

* by Diane Webb, Jeff Ingber, one the earliest junior internationals passes away ,ITTF, 16 ביולי 2019 

## הערות שוליים

קטגוריה:שחקני טניס שולחן יהודים
קטגוריה:שחקני טניס שולחן בריטים
קטגוריה:אלופי המכביה: טניס שולחן
קטגוריה:אנגלים שנולדו ב-1935
קטגוריה:אנגלים שנפטרו ב-2019
אבראהים אמיני

**אבראהים חאג' אמיני נג'פבאדי** (בפרסית: **ابراهیم حاج امینی نجف‌آبادی**; 30 ביוני 1925 – 24 באפריל 2020) היה פוליטיקאי איראני שמרן שהיה חבר במועצת המומחים האיראנית ובמועצה האיראנית לאבטחת אינטרס המשטר, ונחשב כמועמד אפשרי לתפקיד המנהיג העליון הבא של איראן. האייתוללה אמיני היה פוסק ותומך מתון באסלאם המשפטי. הוא היה חבר במועצה לתיקון החוקה השנייה בשנת 1989 ותמך בהגבלת כהונת המנהיג העליון לעשר שנים.

## ביוגרפיה
אבראהים נולד בשנת 1925 בנג'פאבאד. הוא השלים את לימודיו היסודיים והמשיך לסמינר באספהאן בשנת 1943, שם למד ספרות ערבית, לוגיקה ותחומים נוספים. בשנת 1944 עבר לסמינר החווזה של קום בעיר קום כדי להמשיך את לימודי האסלאם אצל חכמי הדת המקומיים, ובהם רוחאללה ח'ומייני ומוחמד חוסיין טבתאבאי.

לאחר המהפכה האיראנית, היה אמיני חבר במועצת המומחים האיראנית ובמועצה האיראנית לאבטחת אינטרס המשטר, ונחשב כמועמד אפשרי לתפקיד המנהיג העליון הבא של איראן.

אמיני היה ידוע כמבקר של ממשלות איראן על אי מימוש ההבטחות הכלכליות לעם, והוא העביר ביקורת חריפה במיוחד על ממשלתו של הנשיא לשעבר מחמוד אחמדינז'אד.

אמיני נפטר באפריל 2020 בגיל 94, בבית החולים שאהיד בהשטי בקום, כתוצאה ממגפת הקורונה באיראן.

## קישורים חיצוניים

## הערות שוליים

קטגוריה:אנשי דת איראנים
קטגוריה:איראנים שנולדו ב-1925
קטגוריה:איראנים שנפטרו ב-2020
קטגוריה:איראנים שנפטרו במגפת הקורונה
מפלגת המתונים (דנמרק)

[ממוזער|262x262 פיקסלים|[לארס לקה ראסמוסן|לארס לוקה ראסמוסן, מייסד המפלגה]]
"**המתונים**" (בדנית: **Moderaterne**) היא מפלגת מרכז-ימין ליברלית בדנמרק שנוסדה על ידי ראש הממשלה לשעבר ושר החוץ הנוכחי, לארס לקה ראסמוסן. הוא הכריז על השם בנאום יסוד המפלגה ב-5 ביוני 2021. לדברי רסמוסן השם קיבל השראה מהמפלגה הבדיונית של ראש הממשלה בירגיטה ניבורג בדרמת הטלוויזיה הפוליטית המצליחה "בורגן" (שכבר קיבלה השראה מהמפלגה הסוציאל-ליברלית הדנית), כמו גם ממפלגת "המתונים השוודית (המפלגה השנייה בגודלה בריקסדאג באותה התקופה).

לדברי רסמוסן, "המתונים" היא מפלגת מרכז ששואפת ליצור "קידמה ושינוי בצומת הדרכים" בין הגושים הפוליטיים בדנמרק. לפיכך, היא אינה מזדהה עם אף אחד מהגושים בפולקטינג. המפלגה החלה לאסוף הצהרות הצבעה ביוני 2021. ב-15 בספטמבר 2021 הודיע לארס לוק רסמוסן כי קיבלה את 20,182 החתימות הנדרשות כדי להיות זכאית להתמודד בבחירות הכלליות בדנמרק ב-2022.

המתונים חוו עלייה בפופולריות במהלך קמפיין הבחירות הכלליות ב-2022, ובסופו של דבר הפכו למפלגה השלישית בגודלה עם 16 מושבים. אף על פי שגוש השמאל זכה ברוב מוחלט ולא היה צריך את תמיכת המפלגה על מנת להקים ממשלה, המתונים נכנסו למשא ומתן עם הסוציאל-דמוקרטים והמפלגה הליברלית והקימו בהצלחה ממשלת קואליציה גדולה.

## הישגים בבחירות
### פרל מנט

### הפרלמנט האירופי

## קישורים חיצוניים

* 

## הערות שוליים

קטגוריה:מפלגות שהוקמו ב-2022
קטגוריה:דנמרק: מפלגות
תכנון מערכת כללי

**תכנון מערכת כללי** (באנגלית: **High Level Design**, בקיצור **HLD**) הוא שלב בתכנון מערכות שבו מוצגת הארכיטקטורה הכללית של מערכת, מוצר או שירות.

שלב זה מתאר את המבנה הכולל של המערכת ואת המרכיבים המרכזיים שבה, מבלי להיכנס לפרטים טכניים עמוקים.

בדרך כלל התכנון מוצג באמצעות תרשים ארכיטקטורה, המספק מבט כולל על המערכת ומדגים את הרכיבים העיקריים ואת הקשרים ביניהם.

התיאור נעשה לרוב בשפה שאינה טכנית או טכנית חלקית, כך שגם מנהלים ובעלי עניין שאינם מהנדסים יוכלו להבין את המבנה הכללי של המערכת.

תכנון מערכת כללי נבדל מתכנון מערכת מפורט (Low Level Design), שבו מתוארים בפרטי פרטים המרכיבים הלוגיים והטכניים של כל רכיב במערכת, לצורך שימוש על ידי מהנדסים ומתכנתים.

## מטרות
לתכנון ברמה גבוהה מספר מטרות מרכזיות:
* **תכנון ראשוני**: בשלבים הראשונים של פיתוח מערכת נדרש להעריך את היקף הפרויקט ולזהות חלקים מורכבים, מסוכנים או כאלה שידרשו זמן פיתוח ממושך.
* **סקירת מבנה המערכת**: ככל שהפרויקט מתקדם, התכנון מספק תמונה כוללת של האופן שבו תת-מערכות ורכיבים שונים משתלבים זה עם זה.

במסגרת התכנון המערכת מחולקת לרכיבים קטנים יותר, כך שניתן להבין ולנהל אותה בצורה יעילה יותר.

## מסמך תכנון מערכת כללי
המסמך מתאר את הארכיטקטורה הכללית של המערכת ומשמש בסיס להמשך הפיתוח.

המסמך כולל בדרך כלל:
* תרשים ארכיטקטורת מערכת.
* תיאור רכיבי החומרה.
* מבנה בסיס הנתונים.
* ארכיטקטורת האפליקציה (לדוגמה: שכבות מערכת).
* זרימת העבודה או הניווט במערכת.
* ארכיטקטורת אבטחת מידע.
* הטכנולוגיות המרכזיות שבהן נעשה שימוש.

## סקירת המערכת
תכנון מערכת כללי מספק תיאור כללי של המערכת ומסייע להבטיח כי רכיביה השונים יהיו תואמים זה לזה.

במסגרת הסקירה נבחנים גם:
* מערכות ופלטפורמות חיצוניות שעליהן המערכת נשענת.
* שינויים נדרשים במערכות קיימות.
* סיכונים מרכזיים, כגון סיכונים טכנולוגיים, משפטיים, סביבתיים או עסקיים.
* הנחות עבודה מרכזיות בפרויקט.

## קישורים חיצוניים
* הסבר על תכנון מערכת כללי, באתר Geeksforgeeks
* מסמך תכנון מערכת כללי לדוגמה
* תבנית מלאה של מסמך תכנון מערכת כללי, באתר אוניברסיטת לונדון
* תבנית לכתיבת מסמכי תכנון מערכת כללי, באתר אוניברסיטת קולומביה

## הערות שוליים

קטגוריה:פיתוח תוכנה
קטגוריה:עיצוב
רוסתם קאסמי

**רוסתם קאסמי** (בפרסית: **رستم قاسمی**; 5 במאי 1964 – 8 בדצמבר 2022) היה קצין צבא איראני ופוליטיקאי שמרן, שכיהן כשר הדרכים והפיתוח העירוני מ-25 באוגוסט 2021 עד 22 בנובמבר 2022, וכשר הנפט מ-3 באוגוסט 2011 עד 15 באוגוסט 2013.

## ביוגרפיה
קאסמי נולד ב-5 במאי 1964 בכפר סרגה בפרובינציית פארס. אביו היה איש עסקים ופוליטיקאי שכיהן כמושל הפרובינציה בין השנים 1980 ל-1988. הוא סיים את לימודיו באוניברסיטת שריף לטכנולוגיה, שם למד הנדסה אזרחית.

קאסמי הצטרף למשמרות המהפכה האסלאמית באי ח'ארג בשנת 1979. הוא השתתף במלחמת איראן–עיראק, ולאחר המלחמה, הצטרף לכוחות המטה המרכזי ח'אתם אל-אנביא בבושהר, במסגרת חברת ההנדסה והבנייה שלהם. בשנת 1996 מונה לראש בסיס בחיל הים של משמרות המהפכה, ובשנת 2001 מונה לתפקיד סגן מפקד הכוחות. הוא כיהן כיו"ר מטה הבנייה של ח'אתם-אל-אנביא בין השנים 2007 ל-2011, ופרש מהצבא באוגוסט 2011.

ב-26 ביולי 2011 מונה לכהן כשר הנפט על ידי מחמוד אחמדינז'אד, ומינויו אושר במג'לס ב-3 באוגוסט 2011. בשנת 2011 כיהן כנשיא אופ"ק, למרות שהיה ברשימת הסנקציות של ארצות הברית, האיחוד האירופי ואוסטרליה מאז 2010. כהונתו הסתיימה ב-15 באוגוסט 2013. זמן קצר לאחר שעזב את תפקידו, ב-22 באוגוסט, מונה כיועץ לשר ההגנה חוסיין דהקאן.

בתמונה בשנת 2011 במלזיה, תועד קאסמי כשהוא מחבק אישה ללא חג'אב שלכאורה הייתה חברתו הלא נשואה, בניגוד לחוקי איראן.

ב-8 בדצמבר 2022, קאסמי נפטר ממחלה בסין, בגיל 58.

## קישורים חיצוניים

## הערות שוליים

קטגוריה:בוגרי אוניברסיטת שריף לטכנולוגיה
קטגוריה:שרי הנפט של איראן
קטגוריה:איראנים שמחלקת האוצר של ארצות הברית הטילה עליהם סנקציות
קטגוריה:איראנים שנולדו ב-1964
קטגוריה:איראנים שנפטרו ב-2022
V509 בקסיופאה

**V509 בקסיופאה** (**V509 Cas** או **HR 8752**) הוא אחד משני כוכבים היפר-ענק צהובים הנמצאים בקבוצת הכוכבים קסיופיאה, בה נמצא גם רו בקסיופאה.

HR 8752 נמצא במרחק של כ-11,000 שנות אור מכדור הארץ. גודלו הנראה משתנה מ-+6 בתקופות היסטוריות לשיא של +4.6 וכיום סביב +5.3 והוא מסווג ככוכב משתנה חצי-סדיר מסוג SRd. הוא עובר אובדן מסה משמעותי כחלק מהתפתחותו המהירה ולאחרונה עבר בחלקו דרך הריק האבולוציוני הצהוב על ידי פליטה של מסת חומר בגודל שמש ב-20 שנה.

נראה ש-HR 8752 לא רק משתנה בבהירותו ובתנודות בטמפרטורה ובגודלו כמו רוב הכוכבים הלא יציבים, אלא למעשה עובר שינוי אבולוציוני חילוני מטמפרטורות קרירות יותר לטמפרטורות חמות יותר.

זהו אחד הכוכבים הגדולים ביותר הידועים, עם קוטר המשתנה בין פי 400 ל-900 מרוחב השמש, או פי 650 בממוצע. זה גדול יותר ממסלולו של מאדים.

## הערות שוליים

קטגוריה:משתנים סדירים למחצה
קטגוריה:קבוצת הכוכבים קסיופאה
קטגוריה:היפר-ענקים
קטגוריה:כוכבי הסדרה הראשית מסוג G
תנועת החירות (סלובניה)

**תנועת החירות** (בסלובנית: **Gibanje Svoboda**, או בקיצור **GS**) היא מפלגה פוליטית סוציאל-ליברלית בסלובניה. היא נוסדה ב-26 בינואר 2022, כיורשתה של **מפלגת הפעולות הירוקות** החוץ-פרלמנטרית (בסלובנית: *Stranka Zelenih Dejanj,* **Z.DEJ**), שנוסדה ב-8 במאי 2021.

בבחירות לפרלמנט הראשונות שלה, המפלגה הגיעה למקום הראשון, וזכתה ב-41 מתוך 90 המושבים באספה הלאומית, ובכך שברה שיא למפלגה אחת בהיסטוריה של סלובניה העצמאית. יושב ראש המפלגה, רוברט גולוב, ההתמנה לראש ממשלת סלובניה לאחר שהקים ממשלה עם הסוציאל-דמוקרטים והשמאל.

## היסטוריה
יורה לבן , שר הסביבה לשעבר בקבינט של מריאן שרץ, הודיע על מטרת הקמת מפלגה פוליטית בינואר 2021 בתוכנית הפוליטית "Studio City". המפלגה הוקמה ב-8 במאי 2021 ולבן נבחר לנשיאה הראשון והיחיד של המפלגה. המפלגה הכריזה שמטרתה היא ליצור איזון סביבתי, בין קידמה תעשייתית לשמירה על הסביבה. המפלגה מעולם לא זכתה לתמיכה ציבורית רבה בסקרי דעת קהל. בינואר 2022, לבן הודיע על פרישה מהמפלגה ומהפוליטיקה, ואמר כי יקדיש את זמנו למשפחתו.

### תנועת החירות (2022–הווה)
ב-24 בינואר 2022, רוברט גולוב, שהיה אז עדיין יו"ר מועצת המנהלים של GEN-I, הודיע על מועמדותו לנשיאות המפלגה הנמצאת בדעיכה, ושינה את שמה לתנועת החירות. הקונגרס הראשון של המפלגה התקיים ב-26 בינואר 2022, רוברט גולוב נבחר לנשיא ואורשקה קלקוצ'אר זופנצ'יץ' כסגניתו. מירטה קוז'ליי הפכה לנשיאת מועצת המפלגה. מטיי ארצ'ון נבחר למזכיר הכללי של המפלגה.

### ניצחון בבחירות (אפריל 2022)
בבחירות לפרלמנט של 2022, תנועת החירות הגיעה למקום הראשון עם 34.5% מהקולות וזכתה ב-41 מתוך 90 המושבים באספה הלאומית, והביסה את המפלגה הדמוקרטית הסלובנית ואת ראש הממשלה המכהן מטעמה, יאנז יאנשה, שכיהן במשך כשלוש קדנציות. הסוציאל-דמוקרטים הודיעו כי יצטרפו לממשלה בראשות גולוב, גלוב הושבע כראש הממשלה ב-25 במאי 2022.

## אידאולוגיה
תנועת החירות היא מפלגה ליברלית חברתית ופרו-אירופית מרכזית. המפלגה תומכת בשירותי בריאות ציבוריים ובגידול במספר העובדים, ברפורמה במערכת החינוך הכוללת דיגיטציה של בתי הספר. לדברי יושב ראש המפלגה לשעבר לבן, סלובניה יכולה להיות מבין 20 המדינות התחרותיות ביותר בעולם בקריטריונים של הפורום הכלכלי העולמי.

## תוצאות הבחירות
### נשיאות

### האספה הלאומית

### הפרלמנט האירופי

## קישורים חיצוניים

* 

## הערות שוליים

קטגוריה:אירופה: מפלגות
קטגוריה:סלובניה: פוליטיקה
קטגוריה:מפלגות ליברליות
דונקרוורט

**דונקרוורט** (בהולנדית: **Donkervoort Automobielen BV**) היא יצרנית הולנדית של מכוניות ספורט קלות משקל, שנבנות בעבודת יד. מותג הרכב נוסד בשנת 1978 על ידי יופ דונקרבורט. בתחילה השתמשה החברה במנועי של חברת פורד. בשנת 1996, הוחלפו המנועים למנועי אאודי. המוטו של דונקרוורט הוא "ללא פשרות" - נהיגה ללא עזרים אלקטרונים כגון ABS (מערכת נגד נעילה), תוכנית יציבות אלקטרונית (ESP) או הגה כוח.

יופ הקים את החברה כיבואן מכוניות קיט בשנת 1978, אך לאחר שגילה כי הוא היה צריך לבצע שינויים משמעותיים כדי להפוך את מכוניות הקיט לחוקיות בכביש, החל לבנות את מכוניות ה-S7 הראשונות תוך שימוש בעיצוב שנגזר מהלוטוס שבע במחסן בטינהובן. בשנת 1983, דונקרוורט עברה למתקן ייצור גדול יותר לוסדרכט, ולאחר מכן עברה בשנת 2000 למטה ולמפעל הנוכחיים שלה בלליסטאד. ייצור השלדות, שבעבר היה מוחזק על ידי ספק חיצוני, הפך בשנת 2003 לייצור פנימי.

החברה מוכרת רכבים לאירופה, צפון אמריקה, ישראל ואיחוד האמירויות הערביות. מכוניות מעטות של החברה הגיעו לישראל.
ממוזער|דונקרוורט D8 270 RS

## מכוניות

* S7 – יוצר בין השנים 1978–1984, מנוע פורד OHV בנפח 1.6 ל', 90 כ"ס (66 ק"ו).
* S8 – יוצר בין השנים 1980–1984, מנוע פורד OHC בנפח 2.0 ל', 103 כ"ס (76 ק"ו).
* S8A – יוצר בין השנים 1985–1993, מנוע פורד OHC בנפח 2.0 ל', 117 כ"ס (86 ק"ו).
* S8AT – יוצר בין השנים 1986–1994, מנוע פורד OHC בנפח 2.0 או 2.2 ל' עם מגדש טורבו, 170–190 כ"ס (125–140 ק"ו).
* D10 – יוצר בין השנים 1988–1989, מנוע פורד OHC בנפח 2.2 ל' עם מגדש טורבו, 190 כ"ס (140 ק"ו).
* D8 זטק – יוצר בין השנים 1993–1998, מנוע פורד Zetec בנפח 1.8 או 2.0 ל', 140–160 כ"ס (103–118 ק"ו).
* D8 קוסוורת' – יוצר בין השנים 1994–1998, מנוע קוסוורת' YB בנפח 2.0 ל' עם מגדש טורבו, 220–280 כ"ס (162–206 ק"ו).
* D8 אאודי AGU – יוצר בין השנים 1999–2002, מנוע אאודי 1.8 ל' 20V טורבו, 150–245 כ"ס (110–180 ק"ו).
* D8 אאודי E-gas – יוצר בין השנים 2003–2012, מנוע אאודי 1.8 ל' 20V טורבו, 150–270 כ"ס (110–199 ק"ו).
* D8 270 RS – יוצר בין השנים 2005–2007, מנוע אאודי 1.8 ל' 20V טורבו, 270 כ"ס (199 ק"ו).
* D8 270 – יוצר בין השנים 2008–2012, מנוע אאודי 1.8 ל' 20V טורבו, 270 כ"ס (199 ק"ו).
* D8 GT – יוצר בין השנים 2007–2012, מנוע אאודי 1.8 ל' 20V טורבו, 270 כ"ס (199 ק"ו).
* D8 GTO – יוצר בין השנים 2013–2022, מנוע אאודי TFSI בנפח 2.5 ל' עם חמישה צילינדרים ומגדש טורבו, 340–381 כ"ס (250–280 ק"ו).
* D8 GTO RS – יוצר בין השנים 2016–2022, מנוע אאודי TFSI בנפח 2.5 ל' עם מגדש טורבו, 525 כ"ס (386 ק"ו).
* D8 GTO 40 – יוצר בשנת 2018, מנוע אאודי TFSI בנפח 2.5 ל' עם מגדש טורבו, 385 כ"ס (283 ק"ו).
* D8 GTO JD-70 – יוצר בשנת 2019, מנוע אאודי TFSI בנפח 2.5 ל' עם מגדש טורבו, 415 כ"ס (305 ק"ו).
* D8 GTO JD-70 R – יוצר בשנת 2020, מנוע אאודי TFSI בנפח 2.5 ל' עם מגדש טורבו, 421 כ"ס (310 ק"ו).
* D8 GTO סדרה עצמאית – יוצר משנת 2021–הווה, מנוע אאודי TFSI בנפח 2.5 ל' עם מגדש טורבו, 442 כ"ס (325 ק"ו).
* F22 – משנת 2022–הווה, מנוע אאודי TFSI בנפח 2.5 ל' עם חמישה צילינדרים ומגדש טורבו, 499 כ"ס (367 ק"ו).

## קישורים חיצוניים

## הערות שוליים

קטגוריה:מכוניות רטרו
קטגוריה:יצרני רכבי ספורט
קטגוריה:יצרני רכב הולנדיים
רו בקסיופאה

ממוזער|Rho Cassiopeiae כפי שנצפה על ידי מערך CHARA
**רו בקסיופאה** הוא כוכב היפר-ענק צהוב בקבוצת הכוכבים קסיופיאה. כוכב זה נמצא במרחק של כ־8,000 שנות אור (2,500 פארסק). רחוק, אך עדיין ניתן לראותו בעין בלתי מזוינת מכיוון שהוא בהיר פי 300,000 מהשמש. בממוצע, עוצמת האור המוחלטת שלו היא -9.5, מה שהופך אותו לאחד הכוכבים הזוהרים ביותר הידועים באורכי גל חזותיים. קוטרו גדול פי 700 בערך מקוטרו של השמש, שווה ערך לכמיליארד קילומטרים או יותר פי שלושה ממסלולו של כדור הארץ. זה גם הופך אותו לאחד הכוכבים הגדולים ביותר הידועים.

לואיזה וולס גילתה כי בהירות הכוכב משתנה, ותגלית זו פורסמה בשנת 1901. רו קסיופיאה הוא כוכב יחיד, והוא מסווג כמשתנה חצי-רגיל. כהיפר-ענק צהוב, זהו אחד מסוגי הכוכבים הנדירים ביותר. רק כמה עשרות ידועים בשביל החלב, אך הוא אינו היחיד בקבוצת הכוכבים שלו שמכיל גם V509 בקסיופאה.

לרו קאס יש בדרך כלל עוצמת גלים נראית סביב 4.5, אך בשנת 1946 הוא התעמעם באופן בלתי צפוי לעוצמה השישית והתקרר ביותר מ-3,000° קלווין, לפני שחזר לבהירותו הקודמת. התפרצות דומה נרשמה בשנת 1893, דבר המצביע על כך שהוא חווה התפרצויות כאלה בערך פעם ב-50 שנה. זה קרה שוב בשנים 2000–2001, כאשר הוא נצפתה על ידי טלסקופ ויליאם הרשל.

## קישורים חיצוניים

## הערות שוליים

קטגוריה:קבוצת הכוכבים קסיופאה
קטגוריה:משתנים סדירים למחצה
קטגוריה:היפר-ענקים
קטגוריה:כוכבי הסדרה הראשית מסוג G